รัฐบาลไทย-ข่าวทำเนียบรัฐบาล-วธ.เปิดสอบข้าราชการตำแหน่งนักวิชาการวัฒนธรรมปฏิบัติการในภารกิจพิธีการศพที่ได้รับพระราชทานสังกัดสป.วธ. 23 อัตรา รับสมัครตั้งแต่บัดนี้จนถึงวันที่ 25 พ.ค.นี้
วันพุธที่ 18 พฤษภาคม 2565
วธ.เปิดสอบข้าราชการตําแหน่งนักวิชาการวัฒนธรรมปฏิบัติการในภารกิจพิธีการศพที่ได้รับพระราชทานสังกัดสป.วธ. 23 อัตรา รับสมัครตั้งแต่บัดนี้จนถึงวันที่ 25 พ.ค.นี้
วธ.เปิดสอบข้าราชการตําแหน่งนักวิชาการวัฒนธรรมปฏิบัติการในภารกิจพิธีการศพที่ได้รับพระราชทานสังกัดสป.วธ. 23 อัตรา รับสมัครตั้งแต่บัดนี้จนถึงวันที่ 25 พ.ค.นี้ และพนักงานราชการ 21 อัตรา เปิดรับสมัครวันที่ 19-25 พ.ค.นี้ผ่านเวบไซต์ ยืนยันดําเนินการโปร่งใส
วธ.เปิดสอบข้าราชการตําแหน่งนักวิชาการวัฒนธรรมปฏิบัติการในภารกิจพิธีการศพที่ได้รับพระราชทานสังกัดสป.วธ. 23 อัตรา รับสมัครตั้งแต่บัดนี้จนถึงวันที่ 25 พ.ค.นี้ และพนักงานราชการ 21 อัตรา เปิดรับสมัครวันที่ 19-25 พ.ค.นี้ผ่านเวบไซต์ ยืนยันดําเนินการโปร่งใส ยุติธรรม เตือนอย่าหลงเชื่อผู้แอบอ้างช่วยเหลือให้ได้ขึ้นบัญชีเป็นผู้สอบได้
นางยุพา ทวีวัฒนะกิจบวร ปลัดกระทรวงวัฒนธรรม เปิดเผยว่า เมื่อเร็วๆนี้สํานักงานปลัดกระทรวงวัฒนธรรม(สป.วธ.)ได้ออกประกาศเรื่องรับสมัครสอบแข่งขันเพื่อบรรจุและแต่งตั้งบุคคลเข้ารับราชการสังกัดสป.วธ.ในตําแหน่งนักวิชาการวัฒนธรรมปฏิบัติการในภารกิจพิธีการศพที่ได้รับพระราชทานสังกัดสป.วธ.จํานวน 23 อัตรา เปิดรับสมัครตั้งแต่บัดนี้จนถึงวันที่ 25 พฤษภาคม 2565 นอกจากนี้ วธ.ได้ออกประกาศรับสมัครบุคคลเพื่อสรรหาและเลือกสรรเป็นพนักงานราชการทั่วไป ตําแหน่งนักวิชาการวัฒนธรรมในภารกิจพิธีการศพที่ได้รับพระราชทานของสป.วธ.จํานวน 21 อัตรา เปิดรับสมัครตั้งแต่วันที่ 19-25 พฤษภาคม 2565 สามารถสมัครเข้ารับราชการสังกัดสป.วธ.ในตําแหน่งนักวิชาการวัฒนธรรมปฏิบัติการในภารกิจพิธีการศพที่ได้รับพระราชทาน และพนักงานราชการทั่วไป ตําแหน่งนักวิชาการวัฒนธรรมในภารกิจพิธีการศพที่ได้รับพระราชทานของสป.วธ.ได้ที่ https://m-culture.thaijobjob.com/
ปลัดกระทรวงวัฒนธรรม กล่าวอีกว่า สําหรับคุณสมบัติทั่วไปของผู้สมัครทั้งการสมัครเข้ารับราชการฯและพนักงานราชการทั่วไปฯในภารกิจพิธีการศพที่ได้รับพระราชทานสังกัดสป.วธ. เช่น มีสัญชาติไทย มีอายุไม่ต่ํากว่า 18 ปี และไม่มีลักษณะต้องห้าม เช่น เป็นผู้ดํารงตําแหน่งทางการเมือง เป็นผู้เคยถูกลงโทษให้ออกปลดออกหรือไล่ออกจากรัฐวิสาหกิจหรือหน่วยงานอื่นของรัฐ เป็นผู้เคยถูกลงโทษให้ออกหรือปลดออกเพราะกระทําผิดวินัยตามพระราชบัญญัติระเบียบข้าราชการพลเรือน พ.ศ.2551 หรือตามกฎหมายอื่น เป็นต้น อีกทั้งผู้สมัครเข้ารับราชการต้องมีคุณสมบัติเฉพาะสําหรับตําแหน่งคือ เพศชาย เป็นผู้ได้รับวุฒิปริญญาตรีอย่างอื่นที่เทียบได้ในระดับเดียวกันทุกสาขาวิชา และเป็นผู้สอบผ่านการวัดความรู้ความสามารถทั่วไป ระดับปริญญาตรีขึ้นไป ของสํานักงาน ก.พ. ภายในวันที่ปิดรับสมัครสอบ ส่วนพนักงานราชการทั่วไปฯ ผู้สมัครต้องมีคุณสมบัติเฉพาะสําหรับตําแหน่ง คือ เพศชาย และเป็นผู้ได้รับวุฒิปริญญาตรีอย่างอื่นที่เทียบได้ในระดับเดียวกันทุกสาขาวิชา
นางยุพา กล่าวด้วยว่า การสมัครเข้ารับราชการฯนั้นการสอบแบ่งเป็น 2 ส่วน ได้แก่ 1) การสอบวัดความรู้ความสามารถที่ใช้เฉพาะตําแหน่งโดยวิธีสอบข้อเขียนแบบปรนัย 2) การสอบเพื่อวัดความเหมาะสมกับตําแหน่งแบ่งเป็นวิธีการสัมภาษณ์ วิธีการปฏิบัติเกี่ยวกับศาสนพิธี และวิธีการทดสอบสมรรถภาพทางกาย ส่วนพนักงานราชการทั่วไปฯการสอบแบ่งเป็น 2ส่วน ได้แก่ 1) การทดสอบความรู้ความสามารถใช้เฉพาะตําแหน่งโดยวิธีสอบข้อเขียนแบบปรนัย 2) การทดสอบเพื่อวัดความเหมาะสมกับตําแหน่งประกอบด้วยวิธีการสัมภาษณ์ วิธีการปฏิบัติเกี่ยวกับศาสนพิธีและวิธีการทดสอบสมรรถภาพทางกาย ซึ่งการสอบทั้งการสมัครเข้ารับราชการฯและพนักงานราชการฯ จะทดสอบเพื่อวัดความรู้ความสามารถที่ใช้เฉพาะตําแหน่งก่อน เมื่อสอบผ่านการวัดความรู้ความสามารถที่ใช้เฉพาะตําแหน่งแล้ว จึงจะมีสิทธิเข้าสอบเพื่อวัดความเหมาะสมกับตําแหน่งต่อไป ทั้งนี้ สป.วธ.จะดําเนินการสอบแข่งขันด้วยความเสมอภาค โปร่งใสและยุติธรรม ดังนั้น หากมีผู้ใดแอบอ้างว่าสามารถช่วยเหลือให้ได้รับการขึ้นบัญชีเป็นผู้สอบแข่งขันได้หรือมีพฤติการณ์ในทํานองเดียวกันนี้ โปรดอย่าหลงเชื่อและแจ้งให้สป.วธ.ทราบทางไปรษณีย์อิเล็กทรอนิกส์ job@m-culture.go.th